съответните данни за институциите, които прилагат УПИ (член 312, параграф 2 и членове 321—323 от РКИ).
 Ако различни подходи се използват комбинирано, както е посочено в член 314 от РКИ, се оповестява и съответният индикатор за дейностите, за които се прилагат УПИ. Банките, които прилагат УПИ, оповестяват съответния индикатор и за дейностите, за които се прилагат УПИ.
 (1) Регламент (ЕС) No 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) No 648/2012 (ОВ L 176, 27.6.2013 г., стр. 1).
 ПРИЛОЖЕНИЕ XXXIII
 Таблица EU REMA — Политика за възнагражденията
 Институциите описват основните елементи на своята политика за възнагражденията и начина, по който я прилагат. По-специално, когато е уместно, се оповестява следното:
 Качествени оповестявания
 а
 Информация за органите, които упражняват надзор върху възнагражденията. В оповестяванията се посочват:
 —
 Наименованието, съставът и мандатът на основния орган (ръководен орган или комитет по възнагражденията — според случая), който контролира политиката за възнагражденията, и броят на заседанията, проведени от този основен орган през финансовата година.
 —
 Външните консултанти, чието становище е било поискано, органът възложител и обхванатите области на рамката на възнагражденията.
 —
 Обхватът на политиката за възнагражденията на институцията (например по региони, групи дейности), в т.ч. степента, в която тя се прилага за дъщерните дружества и клоновете, разположени в трети държави.
 —
 Служителите или категориите служители, чиято професионална дейност има съществено въздействие върху рисковия профил на институцията.
 б
 Информация за концепцията и структурата на системата за възнаграждения на идентифицирания персонал. В оповестяванията се съдържа:
 —
 Обзор на основните белези и цели на политиката за възнагражденията и информация за процеса, с който се решава каква да бъде политиката за възнагражденията, и за ролята на съответните заинтересовани страни.
 —
 Информация за критериите за измерване на резултатите от дейността, както и за предварителното и последващо коригиране на риска.
 —
 Информация за това дали ръководният орган или комитетът по възнагражденията, когато е създаден такъв, са преразгледали политиката за възнагражденията на институцията през изминалата година и ако това е така, преглед на всички направени промени, причините за тях и тяхното въздействие върху възнагражденията.
 —
 Информация за начина, по който институцията се уверява, че възнаграждението на служителите в звената за вътрешен контрол не е обвързано със стопанските дейности, върху които те упражняват надзор.
 —
 Въведената политика и критерии за предоставяне на гарантирано променливо възнаграждение и на обезщетение при прекратяване на трудовите правоотношения.
 в
 Описание на начините, по които текущите и бъдещите рискове се взимат предвид при определянето на възнагражденията. В оповестяванията се прави обзор на основните рискове, на начина им на измерване и на отражението на резултатите от измерванията върху възнагражденията.
 г
 Отношенията между постоянните и променливите елементи на възнаграждението, определени в изпълнение на член 94, параграф 1, буква ж) от ДКИ.
 д
 Описание на начините, по които институцията се стреми да обвърже резултатите за даден период на тяхно отчитане с равнищата на възнаграждение. В оповестяванията се съдържа:
 —
 Обзор на основните критерии и показатели за резултатите от дейността на институцията, групите дейности